બોલ ટેમ્પરિંગ વિવાદના કલંકનો સામનો કરી રહેલા ઓસ્ટ્રેલિયન ક્રિકેટરના અંગત જીવનમાં પણ હડકંપ આવ્યો છે. ડેવિડ વોર્નરની પત્નીએ કહ્યું છે કે, બોલ ટેમ્પરિંગની આ ઘટના બાદ તેનો ગર્ભપાત થઈ ગયો હતો. ડેવિડ વોર્નરની પત્ની કેન્ડિસ વોર્નર કહે છે કે, પરિવાર માટે આ ખૂબ જ મુશ્કેલ સમય હતો. માર્ચમાં ડેવિડની પ્રેસ કૉન્ફરન્સમાં તે રડી પડ્યો હતો અને તેના એક સપ્તાહ બાદ અમે અમારું બાળક ગુમાવી દીધું હતું.’ કેન્ડિસે તે માટે તણાવને દોષી ઠેરવ્યો છે.